EkBass/fiwiki-20250220-pages-articles huggingface dataset:
Tamoksifeeni

Tamoksifeeni (C26H29NO) on trifenyylietyleeneihin kuuluva lääkeaine, jota käytetään rintasyövän hoidossa. Mekanismiltaan yhdiste kuuluu antiestrogeeneihin. ==Synteesi== Tamoksifeenisynteesin lähtöaineena on α-etyylidesoksibentsoiinijohdannainen, joka reagoi 4-metoksifenyylimagnesiumbromidin kanssa, jolloin muodostuu karbinoliyhdiste. Hapon avulla yhdisteestä eliminoidaan hydroksyyliryhmä, jolloin muodostuu alkeeni, joka on rakenteeltaan stilbeenin johdannainen. Tästä tuotteesta poistetaan metyyliryhmä kinidiinihydrokloridin avulla ja muodostunut tuote alkyloidaan dimetyyliaminoetyylikloridilla natriumetoksidin toimiessa emäksenä, jolloin muodostuu tamoksifeenin Z- ja E-isomeerit. Näistä lääkeaineena käytetään Z-isomeeriä, joka erotetaan kiteyttämällä. Tamoksifeeni myydään useimmiten sitraattisuolana. Vuonna 1995 tamoksifeenisitraatin maailmanlaajuinen tuotanto oli noin 10 100 kg. Vuonna 2002 yhdiste oli yleisin rintasyövän hoitamiseen käytetty lääke ja sen myynnin arvon arvioidaan olleen noin 420 miljoonaa Yhdysvaltain dollaria. ==Vaikutusmekanismi ja metabolia== Maksan sytokromi P450 -ryhmään kuuluvat entsyymit CYP2D6 ja CYP3A4 muuntavat tamoksifeenin aktiivisiksi yhdisteiksi. Nämä yhdisteet sitoutuvat estrogeenireseptoreihin ja muodostavat kompleksin, joka estää DNA-synteesiä. Tällöin syöpäsolut pysyvät solusyklin G0\- ja G1-vaiheessa. Eräissä kudoksissa, kuten luussa, kohdussa ja verisuonistossa, tamoksifeenin on kuitenkin todettu toimivan estrogeenireseptorien agonistina antagonistina toimimisen sijaan. Tämä on tyypillistä lääkeaineille, joita kutsutaan selektiivisiksi estrogeenireseptorien modulaattoreiksi (SERM) ==Sivuvaikutukset== Tyypillisimmät sivuvaikutukset tamoksifeenin käytöllä ovat lisääntyneet kuumat ja kylmät aallot sekä emättimen kuivuus. Harvinaisempiin haittavaikutuksiin lukeutuu kasvanut riski saada veritulppa. Tamoksifeenin on todettu ehkäisevän osteoporoosia ja alentavan kolesterolitasoa. Vaikka tamoksifeenihoito on usein varsin tehokas, voivat kasvaimet kehittää resistanssin lääkeaineelle 2–5 vuoden jatkuvan käytön aikana. Resistanssin arvellaan johtuvan kasvaimien kyvystä kehittyä tunnistamaan tamoksifeeni antagonistiksi agonistin sijaan. Toinen ehdotettu mekanismi on geneettinen mutaatio, joka johtaa DNA-synteesissä tarvittavan proteiinin kehittymiseen estrogeenireseptorista riippumattomaksi. Tamoksifeenin on eläinkokeissa todettu muodostavan liittymistuotteita DNA-molekyylin kanssa. Tutkimuksien mukaan tamoksifeenin käytöllä ja riskillä sairastua kohdun syöpään on selvä yhteys. ==Lähteet== == Aiheesta muualla == *Kyoto Encyclopedia of Genes and Genomes (KEGG): Tamoxifen *ChemBlink: Tamoxifen Luokka:Lääkkeet Luokka:WHO:n tärkeimmät lääkkeet
Gary Tobian

Gary Milburn Tobian (s. 14. elokuuta 1935 Detroit, Michigan) on entinen yhdysvaltalainen uimahyppääjä. Hän sai yhden kultamitalin ja kaksi hopeaa kesäolympialaisissa vuosina 1956 ja 1960.Gary Tobian Biography and Olympic Results | Olympics at Sports-Reference.com Hän voitti uimahypyissä kahdeksan kansallista AAU-titteliä, ja hänet otettiin International Swimming Hall of Fameen vuonna 1978.ISHOF - Gary Tobian (USA) - 1978 Honor Diver == Lähteet == Luokka:Yhdysvaltalaiset uimahyppääjät Luokka:Yhdysvaltalaiset olympiavoittajat Luokka:Yhdysvaltalaiset olympiamitalistit Luokka:Vuonna 1935 syntyneet Luokka:Elävät henkilöt
Bob Clotworthy

Robert Lynn ”Bob” Clotworthy (8. toukokuuta 1931 Newark, New Jersey – 1. kesäkuuta 2018 Salt Lake City, Utah) oli yhdysvaltalainen uimahyppääjä. Hän voitti miesten ponnahduslaudassa olympiakultaa Melbournessa 1956 ja olympiapronssia Helsingissä 1952.Bob Clotworthy Biography and Olympic Results Clotworthy valmistui Ohion osavaltionyliopistosta ja kilpaili sitten New York AC:ssa. Hän voitti NCAA:n ponnahduslaudan mestaruuden vuonna 1952 ja saavutti viisi AAU-titteliä. Myöhemmin hän loi uran valmentajana. Hän meni vuonna 1955 naimisiin Pan-Amerikan kisoissa tapaamansa Cynthia Gillin kanssa (Gill sai kisoissa pronssimitalin selkäuinnista). Clotworthy kuoli kotonaan Salt Lake Cityssä 87-vuotiaana 1. kesäkuuta 2018.https://www.swimmingworldmagazine.com/news/olympic-diving-champion-bob- clotworthy-passes-away-at-87/ == Lähteet == == Aiheesta muualla == Luokka:Yhdysvaltalaiset uimahyppääjät Luokka:Yhdysvaltalaiset olympiavoittajat Luokka:Vuonna 1931 syntyneet Luokka:Vuonna 2018 kuolleet
Mike Edwards

Mike Edwards on STV Newsin Skotlannissa toimiva uutiskirjeenvaihtaja. Edwards on syntynyt ja kasvanut Invernessissä. Hän aloitti uransa 1986 toimitusharjoittelijana Inverness Courierissa, johon hän jälleen kirjoittaa kolumnejaTmcentertainment.co.uk, viitattu 24.11.2010. Myöhemmin hän siirtyi radioon ja työskenteli Radio Forthin, Radio Tayn ja Moray Firth Radion palveluksessa, mutta palasi sitten Invernessiin lehtijournalismin pariin Press and Journalin urheilukirjeenvaihtajaksi. Edwards oli yksi niistä 120 toimittajasta, jotka saivat potkut, koska olivat National Union of Journalistsin jäseniä. Hän oli vuoden lakkovahtina. Pian erottamisensa jälkeen Edwards muutti Sveitsiin ja työskenteli Bernissä Sveitsin valtion radio- ja televisioyhtiön SRG SSR idée suissen kansainvälisessä palvelussa, kunnes meni 1993 Skotlannin television palvelukseen tekemään ajankohtaisohjelmaa Scotland Today. Hänet määrättiin vuonna 2002 palvelukseen Afganistaniin ja 2003 Irakiin. Kabulissa ollessaan hän kirjoitti ensimmäisen romaaninsa Friendly Fire, joka ilmestyi 2006. Hän työskentelee STV Newsin uutiskoosteiden lukijana aina tarvittaessa. Hän esiintyi cameoroolissa STV:n rikossarjan Taggart sadannessa jaksossa, joka esitettiin jouluaattona 2009. == Lähteet == Luokka:Brittiläiset toimittajat Luokka:Syntymävuosi puuttuu Luokka:Elävät henkilöt
Vincenzo Polito

Vincenzo "Enzo" Polito (s. 29. lokakuuta 1926) on italialainen entinen vesipalloilija. Hän osallistui Helsingissä vuoden 1952 kesäolympialaisiin, joissa hän kuului pronssia saaneeseen joukkueeseen.Enzo Polito Biography and Olympic Results | Olympics at Sports-Reference.com == Lähteet == Luokka:Italialaiset vesipalloilijat Luokka:Italialaiset olympiamitalistit Luokka:Vuonna 1926 syntyneet Luokka:Mahdollisesti elävät henkilöt
Freedoom

Freedoom on avoimen lähdekoodin versio Doom -ensimmäisen persoonan ammuntapelistä. Doomin pelimoottori eli Doom-pelimoottori lisensoitiin GNU General Public License -lisenssillä, joka teki avoimen lähdekoodin version tekemisen mahdolliseksi. Luokka:Doom-pelit
Tom Kalin

Tom Kalin (s. 1962) on yhdysvaltalainen elokuvaohjaaja, -käsikirjoittaja ja -tuottaja. Hän myös toimii kokeellisen elokuvan professorina Saas-Feen European Graduate Schoolissa ja on opettanut Columbian yliopiston School of the Artsissa. Kalinin ensimmäinen täyspitkä elokuva oli Swoon (1992), jota pidetään kiinteästi New Queer Cinema -liikkeeseen kuuluvana. Kalin on täyspitkien elokuviensa lisäksi tehnyt useita lyhytelokuvia, joista monet on koottu kokoelmiin Behold Goliath or The Boys With the Filthy Laugh, Third Known Nest ja Tom Kalin Videoworks: Volume 2. Kalinin tuotannossa käsitellään toistuvasti homoseksuaalisuuden ja AIDSin teemoja; ohjaaja itse on kuulunut jäsenenä kahteen suoran AIDS-toiminnan ryhmään, ACT UPiin ja Gran Furyyn. Hän on saanut työstään useita palkintoja ja ehdokkuuksia muiden muassa Berliinin kansainvälisillä elokuvajuhlilla ja Sundance-elokuvafestivaalilla. Gotham Awards -tilaisuudessa hän on saanut Open Palm Awardin Swoonista; hän on myös ollut ehdolla kahden Independent Spirit Awardin saajaksi. Kalinin viimeisin projekti on Savage Grace (2007). Elokuva käsittelee Barbara Daly Baekelandin murhatapausta (1972); Baekelandia esittää Julianne Moore. Tuottajana Kalinin tuotantoon kuuluu I Shot Andy Warhol (1996) ja käsikirjoittajana Office Killer (1997). == Aiheesta muualla == * * The European Graduate School: Tom Kalin - Biography Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvatuottajat Luokka:AIDS- aktivistit Luokka:Vuonna 1962 syntyneet Luokka:Elävät henkilöt
Get Up and Jump

”Get Up and Jump” on neljäs kappale ja toinen single kalifornialaisen rockyhtye Red Hot Chili Peppersin ensimmäiseltä albumilta The Red Hot Chili Peppers. Kappale on ”Out in L.A:n” jälkeen toinen, jonka yhtye on kirjoittanut itse. Kappaletta soitettiin yhtyeen live-esiintymisissä jo ennen kuin se sai levytyssopimuksen. Kappale on siis yksi Red Hot Chili Peppersin ensimmäisistä. Kappale esiintyy muun muassa yhtyeen kokoelma-albumeilla What Hits!? ja Out in L.A (jossa demo-versiona). == Kappaleet == # Get Up and Jump (Dance Mix) # Baby Appeal (Club Mix) Luokka:Red Hot Chili Peppersin kappaleet Luokka:Vuoden 1984 kappaleet
Nexon

NEXON () on eteläkorealainen videopelejä kehittävä ja julkaiseva yritys, joka on perustettu vuonna 1994. Nexonilla on peleissään oma virtuaalirahansa, NX. Virtuaalirahan nimi oli alun perin NEXON Cash, kunnes se 7. lokakuuta 2009 vaihdettiin nykyiseen muotoon. == Historia == Yhtiö on perustettu Etelä- koreassa joulukuussa 1994 nimellä Nexon Corporation. Myöhemmin yhtiö on siirtänyt päämajansa Tokioon ja listautunut Tokion pörssiin. Korealainen Nexon Corporation on nykyisin Nexon Korea Corporation. Maaliskuussa 2021 yhtiö ilmoitti sijoittavansa 1,5 miljardia dollaria Japanilaisiin peliyhtiöihin mukaanlukien Konami, Bandai Namco, Sega Sammy ja Hasbro. == Pelit == Englanninkielisellä sivustolla (länsimaissa) Nexonin PC:lle julkaisemat pelit ovat 2021:https://www.nexon.com/main/en * KartRider: Drift, ajopeli * MapleStory, MMORPG * Mabinogi, MMORPG * Vinductus, MMORPG * V4, MMORPG * Counter-Strike Nexon: Studio, FPS Lisäksi yhtiö julkaisee mobiilipelejä Androidille ja Applen iPhonelle. Yhtiö julkaisee muita pelejä Kaakkois- ja Itä-Aasiassa. Yhtiön peli Dungeon Fighter Online on ollut yksi suosituimmista peleistä Kiinassa. Peli on tuonut yli puolet Nexonin tuotoista vielä 2018, mutta sen osuus on ollut laskussa. Vuonna 2020 Dungeon Fighter ja MapleStory toivat yli puolet Nexonin tuotoista.https://mmos.com/news/nexon-q4-2020-investor-report-shows-record- high-annual-revenues https://ir.nexon.co.jp/en/library/pdf/20210209_3.pdf == Tytäryhtiöt == Nexon omistaa seuraavat tytäryhtiöt: * NEXON Korea Corporation * NEXON America (Los Angeles, Kalifornia) * NEXON Europe (Lontoo, Englanti) * NEXON Japan (Tokio, Japani) * NEXON Thailand * Neople * Wizet == Lähteet == == Aiheesta muualla == * Profiili MobyGamesissä
Hermann Usener

Hermann Karl Usener (23. lokakuuta 1834 Weilburg – 21. lokakuuta 1905 Bonn) oli saksalainen klassillisen filologian ja vertailevan uskontotieteen tutkija. == Elämä ja ura == Usener syntyi Weilburgissa ja opiskeli kaupungin gymnaasissa. Vuodesta 1853 hän opiskeli Heidelbergissa, Münchenissä, Göttingenissä ja Bonnissa. Vuodesta 1858 Usenerilla oli opettajan virka Joachimsthalschenin gymnaasissa Berliinissä. Usenerista tuli Bonnin yliopiston professori vuonna 1866. Tätä ennen hän oli toiminut professorina Bernin (1861–1863) ja Greifswaldin yliopistoissa. Usener johti niin kutsuttua Bonnin klassillisen filologian koulua yhdessä Franz Buechelerin kanssa. Usenerin tunnetuimpia oppilaita ovat Hermann Alexander Diels, Paul Natorp ja Ulrich von Wilamowitz-Moellendorff. == Teokset == * Analecta Theophrastea (väitöskirja Bonnissa, 1858) * Alexandri Aphrodisiensis problematorum lib. III. et IV. (1859) * Scholia in Lucani bellum civile (1869) * Anecdoton Holderi (1877) * Legenden der heiligen Pelagia (1879) * De Stephano Alexandrino (1880) * Philologie und Geschichtswissenschaft (1882) * Jacob Bernays, Gesammelte Abhandlungen (1885) - toimittaja * Acta S. Marinae et S. Christophori (1886) * Epicurea (1887) * Altgriechischer Versbau (1887) * Götternamen: Versuch einer Lehre von der Religiösen Begriffsbildung (1896) * Religionsgeschichtliche Untersuchungen (1889) * Die Sintfluthsagen untersucht (1899) * Dionysii Halikarnassei Opuscula Quae exstant (1899) - yhdessä Ludwig Radermacherin kanssa * Vorträge und Aufsätze (1907) == Lähteet == == Kirjallisuutta == * == Aiheesta muualla == * Luokka:Saksalaiset antiikintutkijat Luokka:Saksalaiset professorit Luokka:Vuonna 1834 syntyneet Luokka:Vuonna 1905 kuolleet
Andromakhos vanhempi

Andromakhos vanhempi oli keisari Neron lääkäri vuosina 54–68 jaa. sekä ensimmäinen, jota kutsuttiin ”arkkiatriksi”. == Lähteet == * http://www.saunalahti.fi/arnoldus/arcanum.html Luokka:Antiikin kreikkalaiset lääkärit Luokka:Kuolinvuosi tuntematon Luokka:Syntymävuosi tuntematon
Andromakhos nuorempi

Andromakhos nuorempi (ensimmäinen vuosisata jaa.) oli kreetalainen lääkäri, kirjailija sekä Andromakhos vanhemman poika. Hän kirjoitti farmasiaa käsitteleviä teoksia, joihin Galenos viittasi, mutta joista ei ole säilynyt nykypäiviin kuin katkelmia. Hänen elämästään ei tiedetä juuri mitään. Luokka:Antiikin kreikkalaiset lääkärit Luokka:Syntymävuosi tuntematon Luokka:Kuolinvuosi tuntematon
Cichorioideae

Cichorioideae on mykerökukkaisten eli asterikasvien heimoon kuuluva alaheimo, jossa on yksi tribus: sikurikasvit. Siihen kuuluu (vähintään) 93 sukua ja 1500 lajia, joita esiintyy maailmanlaajuisesti. Ne ovat tyypillisesti yksi- tai monivuotisia ruohoja. Joissain suvuissa on myös puuvartisia kasveja. Aiemmin alaheimo on luokiteltu omaksi sikurikasvien heimokseen: Cichoriaceae. Tunnetuimpia sikurikasveja ovat muun muassa voikukat, valvatit, salaatit, sikurit ja keltanot. Ne ovat usein keltakukkaisia maitiaisnesteellisiä ruohoja. == Lähteet == Luokka:Asterikasvit
Mila Parély

Mila Parély (7. lokakuuta 1917UK TV Guide Pariisi, Ranska – 14. tammikuuta 2012 Vichy, RanskaLefigaro.fr, viitattu 16.1.2012) oli ranskalainen näyttelijä. Hän näytteli muun muassa Jean Renoirin elokuvassa Pelin säännöt (Geneviève de Marras, 1939), Robert Bressonin Synnin enkelit (Madeleine, 1943), Jean Cocteaun Kaunotar ja hirviö (Félicie, 1946) ja Christian Stengelin Rakkauden unelma (1947). Parély oli alun perin puolalaisesta perheestä. Parély oli 1940-luvulla naimisissa Jean Marais’n kanssa.Mila Parély - CSFD.cz mutta avioitui myöhemmin kilpa-ajaja Thomas Mathiesonin kanssa, jonka jouduttua onnettomuuteen hän jätti uransa. == Lähteet == == Aiheesta muualla == * Luokka:Ranskalaiset näyttelijät Luokka:Vuonna 1917 syntyneet Luokka:Vuonna 2012 kuolleet
Nuokkutalvikit

Nuokkutalvikit (Orthilia) on kanervakasveihin kuuluva kasvisuku, jossa on kaksi lajia. Aiemmin nuokkutalvikit on luokiteltu talvikkikasveihin. Nuokkutalvikkilajeista nuokkutalvikki (Orthilia secunda) esiintyy laajasti pohjoisen pallonpuoliskolla subarktiselta lauhkealle vyöhykkeelle ja Keski- Amerikkaan. Toinen suvun laji Orthilia kareliniana esiintyy vain Kazakstanissa. Nuokkutalvikkien muitakin maantieteellisiä rotuja on kuvattu lajin tasoisina taksoneina, mutta näitä ei laajemmin ole hyväksytty omina lajeinaan. == Lähteet == == Aiheesta muualla == * Suomen Lajitietokeskus: Nuokkutalvikit – Orthilia Luokka:Kanervakasvit
Jungle Man

Jungle Man on kalifornialaisen rock-yhtye Red Hot Chili Peppersin single yhtyeen toiselta studioalbumilta Freaky Styley. Kappale on albumin ensimmäinen, myös ensimmäinen single albumilta. Kappale on yhteensä kolmas single yhtyeeltä. Yhtyeen laulaja Anthony Kiedis kirjoitti kappaleen hänen parhaasta ystävästään, yhtyeen basistista Fleasta. Kappale on myös Red Hot Chili Peppersin kokoelma-albumilla What Hits!? sekä albumi-, että DVD-versiona ==Musiikkivideo== Samana vuonna kun single julkaistiin, tehtiin kappaleelle myös musiikkivideo. Videolla on pätkiä yhtyeen eri live-esiintymisistä, jotka on editoitu musiikkivideoksiSingle musiikkivideo Youtubessa. Videon on ohjannut Lindy Goetz. == Lähteet == == Aiheesta muualla == * Discogs Luokka:Red Hot Chili Peppersin kappaleet Luokka:Vuoden 1985 kappaleet pt:Jungle Man
Indonesian ralli

Indonesian ralli on Indonesiassa järjestetty rallikilpailu. Ralli on kuulunut kaksi kertaa rallin MM-sarjaan, vuosina 1996 ja 1997. Molemmilla kerroilla kisan voitti espanjalainen kaksinkertainen maailmanmestari Carlos Sainz Fordin rallitallissa. Kaudella 1998 kisa oli alustavasti kalenterissa, mutta maan epävakaan poliittisen tilanteen vuoksi sitä ei ajettu. Kilpailu kuuluu myös Aasian-Tyynenmeren rallisarjaan. == Voittajat == Lähde: Kausi Kuljettaja Kartanlukija Auto Raportti 1986 Beng Soeswanto Adiguna Sutowo Ford Laser TX-3 Raportti 1987 John Bosch Kevin Gormley Audi Quattro A2 Raportti 1988 Beng Soeswanto Adiguna Sutowo MG Metro 6R4 Raportti 1989 Ross Dunkerton Maj Zainuddin Mitsubishi Galant VR-4 Raportti 1990 Kenjiro Shinozuka Fred Gocentas Mitsubishi Galant VR-4 Raportti 1991 Ross Dunkerton Fred Gocentas Mitsubishi Galant VR-4 Raportti 1992 Ross Dunkerton Fred Gocentas Mitsubishi Galant VR-4 Raportti 1993 Possum Bourne Rodger Freeth Subaru Legacy RS Raportti 1994 Kenneth Eriksson Staffan Parmander Mitsubishi Lancer Evo II Raportti 1995 Colin McRae Derek Ringer Subaru Impreza 555 Raportti 1996 Carlos Sainz Luis Moya Ford Escort RS Cosworth Raportti 1997 Carlos Sainz Luis Moya Ford Escort WRC Raportti 1998 Peruttiin Peruttiin Peruttiin Peruttiin 1999 Ei järjestetty Ei järjestetty Ei järjestetty Ei järjestetty 2000 Karamjit Singh Allen Oh Proton PERT Evo VI Raportti 2001 Naren Kumar Dorairaj Ramkumar Honda Civic Raportti 2002 Rifat Sungkar Mohamad Herkusuma Mitsubishi Lancer Evo IV Raportti 2003 Rifat Sungkar Karel Harilatu Mitsubishi Lancer Evo IV Raportti 2004 Hery Agung Hade Mboi Mitsubishi Lancer Evo VI Raportti 2005 Jussi Välimäki Jarkko Kalliolepo Mitsubishi Lancer Evo VIII Raportti 2006 Toshihiro Arai Tony Sircombe Subaru Impreza STi N12 Raportti 2007 Jussi Välimäki Jarkko Kalliolepo Mitsubishi Lancer Evo IX Raportti 2008 Gaurav Gill Jagdev Singh Mitsubishi Lancer Evo IX Raportti 2009 Cody Crocker Benjamin Atkinson Subaru Impreza STi N14 Raportti 2010 Peruttiin huonon sään vuoksi Peruttiin huonon sään vuoksi Peruttiin huonon sään vuoksi Peruttiin huonon sään vuoksi 2011 – 2012 Ei järjestetty Ei järjestetty Ei järjestetty Ei järjestetty 2013 Rizal Sungkar Endrue Fasa Mitsubishi Lancer Evo X Raportti 2014 Subhan Aksa Hade Mboi Mitsubishi Lancer Evo X Raportti 2015 Subhan Aksa Hade Mboi Mitsubishi Lancer Evo X Raportti 2016 – 2018 Ei järjestetty Ei järjestetty Ei järjestetty Ei järjestetty 2019 H. Rihan Variza Andi Rendy Mazda 2 AP4 Raportti == Lähteet == == Aiheesta muualla == *Viralliset sivut *
Shy Love

Shy Love, myös Shy Luv (oikealta nimeltään Sheelagh Patricia Blumbergh Albinos, s. 27. marraskuuta 1978), on yhdysvaltalainen pornonäyttelijä, jolla on sisilialaisia ja puertoricolaisia juuria. Hän on toiminut aikuisviihdeteollisuudessa vuodesta 2003. Shy Love syntyi Saksan Wiesbadenissa; hänen isänsä toimi Yhdysvaltain sotilaana. Ollessaan 7-vuotias hän muutti vanhempineen ja viiden siskonsa kanssa Connecticutin New Haveniin. Sen lisäksi, että hän on esiintynyt elokuvissa, hän on myös ohjannut ja tuottanut niitä. Hän on toiminut lisäksi lahjakkuuksien etsijänä ja perustanut oman Adult Talent Managers -toimistonsa, joka hakee naisesiintyjien lisäksi myös homoseksuaalisia miesesiintyjiä. Shy Love omistaa osittain tammikuussa 2008 avatun 13 Pure -nimisen yökerhon Colorado Springsissä. Elokuussa 2008 Shy Love esiintyi Chi Chi LaRuen ohjaamassa biseksuaalisessa pornoelokuvassa Shifting Gears: A Bisexual Transmission. Siinä homopornonäyttelijä Blake Riley harrasti ensimmäisen kerran seksiä naisen kanssa; LaRue ottikin käyttöön nimityksen "straight-for-pay" ("hetero maksusta"; väännös ilmauksesta gay-for- pay). Shy Love on ollut ehdolla XRCO- ja AVN-palkintojen saajaksi. Hän on toiminut myös Penthousen mallina. ==Lähteet== == Aiheesta muualla == * Viralliset sivut (sisältää pornograafista materiaalia) * * Internet Adult Film Database: Shy Love Luokka:Yhdysvaltalaiset pornonäyttelijät Luokka:Amerikanitalialaiset Luokka:Vuonna 1978 syntyneet Luokka:Elävät henkilöt
Tummakultasiipi

Tummakultasiipi eli tanskankultasiipi (Lycaena tityrus) on sinisiipisten heimoon kuuluva pieni päiväperhonen. == Koko ja ulkonäkö == Koiraiden siivet ovat mustanruskeat, ja niissä on violetti häivähdys. Molempien siipiparien yläpinnalla on mustia täpliä, jotka ovat takasiivissä huomattavasti pienempiä ja takasiiven ulkoreunassa huonosti erottuvien oranssien kaaritäplien rivi. Naaraiden etusiivet ovat pohjaväriltään voimakkaammin oranssit, mustatäpläiset, ja siipisuonet erottuvat tummina. Takasiivet ovat pohjaväriltään ruskeat, ja niiden ulkoreunassa on selvästi erottuvia oransseja kaaritäpliä. Etusiipien alapinnat ovat molemmilla sukupuolilla kellanharmaat, ja niissä on runsaasti selviä mustia, valkoreunaisia täpliä. Siiven alapinnan ulkoreunalla on mustareunaisten, oranssien reunustäplien rivi. Siipiväli 26-31 mm.Suomen perhostutkijain seura Captain's European Butterfly Guide Melko samannäköisiä lajeja ovat luhtakultasiipi (Lycaena helle) sekä ketokultasiiven (Lycaena hippothoe) naaras. == Levinneisyys ja lentoaika == Tummakultasiipi tavattiin Suomesta ensimmäisen kerran Haminassa 21. heinäkuuta 2009Perhosviki ja toistaiseksi kyseinen yksilö on ainoa Suomesta löydetty, mutta levinneisyyden ulottuessa rajojen tuntumaan se vakiintunee tulevaisuudessa. Lajin levinneisyys kattaa lähes koko Manner-Euroopan pohjoisrajan kulkiessa Alankomaista likimain Itämeren rannikkoa pitkin Baltiaan ja ulottuu nykyisin Virossa Suomenlahden rannikolle saakka. Britteinsaarilta on muutama yksittäishavaintoUK Butterflies ja lisäksi Venäjän Kostamuksesta on tehty havainto. Idässä perhosta tavataan Etelä-Siperiaan ja Altaille. Pohjoismaista tummakultasiipi on tavattu Suomen yksittäishavainnon lisäksi vain Tanskasta, missä sillä on nykyisin esiintymä Falsterin saaren Guldborgsundin kunnassa.Sort Ildfugl Lycaena tityrus Aikuiset perhoset lentävät kahtena sukupolvena huhti-toukokuussa ja elo-syyskuussa. Eteläisimmässä Euroopassa sukupolvia voi olla kolme. == Elinympäristö ja elintavat == Pohjois-Euroopassa tummakultasiipi suosii kuivia niittyjä sekä joutomaita ja häviää aina säännöllisesti laidunnetuilta alueilta. Etelämpänä sitä tavataan myös kosteilla paikoilla. Perhoset lentävät laiskasti ja viettävät paljon aikaa lepäillen kasvillisuuden lomassa. Naaraan munimat munat kuoriutuvat 4-10 päivän kuluttua. Toukkakehitys kestää kesän aikana kehittyvällä toisella sukupolvella 3-5 viikkoa, keväällä ja syksyllä kehittyvällä ensimmäisellä sukupolvella pitempään, ja toukalla voi olla löyhä suhde muurahaisiin. Toukka talvehtii keskenkasvuisena. == Ravintokasvi == Toukka elää erilaisilla hierakoilla (Rumex spp.). == Lähteet == == Aiheesta muualla == * Bestimmungshilfe des Lepiforums *Moths and Butterflies of Europe and North Africa Luokka:Sinisiivet
Marmorisiipi

MarmorisiipiHaahtela, Saarinen, Ojalainen & Aarnio: Suomen ja Euroopan päiväperhoset. Gummerus 2012. ISBN 978-951-20-8386-2 s. 71 eli aroauroraperhonenKimmo Saarinen: Valtakunnallinen päiväperhosseuranta 2010. Baptria, 2010, 35. vsk, nro 4, s. 105. Suomen Perhostutkijain Seura. (Euchloe ausonia) on kaaliperhosten heimoon kuuluva keskikokoinen perhoslaji. == Koko ja ulkonäkö == Molempien sukupuolten siivet ovat pohjaväriltään valkoiset. Etusiipien etureunassa voi olla tummaa kehnää. Etusiipien kärjissä tumma väri keskittyy siipisuonten ympärille ja siiven keskiosan puolella se päättyy tummaan poikkiraitaan. Siiven etuosan tumma diskoidaalitäplä kaartuu keskiosastaan selvästi siiven tyveä kohti ja sen keskiosa on siiven alapinnalla valkoinenhttp://r.a.r.e.free.fr/interactif/photos%20pieridae/ausonia.jpg . Etusiivet ovat kärjestään suipot. Takasiipien alapinnat ovat laajalti kellanvihreät. Tuntosarvet ovat lyhyemmät ja paksummat kuin sinappi- tai arosinappiperhosella. Siipiväli on 40-48 mm.http://www.butterfly- guide.co.uk/species/whites/cyp2.htm Marmorisiipi on ulkonäöltään jokseenkin identtinen lounaanmarmorisiiven (Euchloe crameri) kanssa, mutta lajien elinalueet ovat erillisethttp://www.eurobutterflies.com/species_pages/ausonia.htm. == Levinneisyys ja lentoaika == Marmorisiipeä tavataan Keski-Aasiasta ja eteläiselle Balkanille ja Etelä-Italiaan ulottuvalla alueella. Aikuiset perhoset lentävät yhdestä kahteen sukupolvena maaliskuulta heinäkuuhun. Marmorisiipi on tavattu Suomesta yhden kerran. Yksilö löytyi vuonna 2009, kun Luonnontieteellisen keskusmuseon tutkijat kävivät läpi erään edesmenneen perhosharrastajan kokoelmaa. Perhosyksilö oli pyydystetty Helsingissä, vuonna 1970 Venäjältä tapahtuneen massiivisen sinappiperhosvaelluksen aikana ja määritetty tuolloin todennäköisesti sinappiperhoseksi. == Elinympäristö ja elintavat == Esiintymisalueellaan laji on yleinen ja se viihtyy avoimilla, kuumilla ja kuivilla paikoilla.http://rusinsects.com/e-auso.htm Perhonen on voimakas lentäjä, eikä laskeudu paikoilleen kovin usein. Kotelo talvehtii, joskus useammankin talven ajan. == Ravintokasvi == Toukka käyttää ravinnokseen monien ristikukkaisten kukintoja ja hedelmystöjä. == Lähteet == Luokka:Kaaliperhoset
Paul Tanner

Paul Tanner (15. lokakuuta 1917 – 5. helmikuuta 2013) oli yhdysvaltalainen muusikko. Hän soitti vuosina 1938–1942 pasuunaa Glenn Millerin yhtyeessä ja työskenteli myöhemmin studiomuusikkona Hollywoodissa. Hän oli myös professori Kalifornian yliopistossa, Los Angelesissa ja kirjoitti useita jazz-aiheisia julkaisuja. Tanner kehitti ns. elektrothereminin ja myös soitti sitä itse. Soitinta kuullaan useissa The Beach Boysin kappaleissa Tannerin soittamana; keskeiset esimerkit ovat "Good Vibrations", "Wild Honey" ja "I Just Wasn't Made for These Times". == Lähteet == == Aiheesta muualla == * Allmusic.com: Paul Tanner Luokka:Yhdysvaltalaiset jazzmuusikot Luokka:Yhdysvaltalaiset pasunistit Luokka:Yhdysvaltalaiset keksijät Luokka:Vuonna 1917 syntyneet Luokka:Vuonna 2013 kuolleet
Imatran vaakuna

Imatran vaakuna on Imatran kaupungin tunnus. Vaakunan aihe viittaa voimalaitoksiin, joita alettiin rakentaa 1920-luvun alussa sekä Tainionkoskeen että Imatrankoskeen. Vaakunan selitys kuuluu ”punaisessa kentässä kolme pystyasentoon asetettua kahtaalle suuntautuvaa yksipolvekkeista nuolenmuotoista kultakärkistä hopeasalamaa.” Vaakunan on suunnitellut Olof Eriksson, ja Imatran kauppalanvaltuusto hyväksyi sen 9. elokuuta 1950. Sisäasiainministeriö vahvisti vaakunan käyttöön 25. lokakuuta samana vuonna. == Lähteet == * ===Viitteet=== Imatra Vaakuna
Noboru Terada

Noboru Terada (; 25. marraskuuta 1917 – 26. syyskuuta 1986) oli japanilainen uimari. Hän voitti kultamitalin vuoden 1936 kesäolympialaisissa Berliinissä miesten 1 500 metrin vapaauinnissa (aika: 19:13.7).Noboru Terada Biography and Olympic Results | Olympics at Sports-Reference.com == Lähteet == Luokka:Japanilaiset uimarit Luokka:Japanilaiset olympiavoittajat Luokka:Vuonna 1917 syntyneet Luokka:Vuonna 1986 kuolleet
Keijupääskyt

Keijupääskyt (Petrochelidon) ovat pääskyjen heimoon kuuluva varpuslintusuku. Keijupääskyjen sukuun kuuluu BirdLife Suomen mukaan yksitoista lajia. == Keijupääskyihin kuuluvia lajeja == * Amerikanpääsky (Petrochelidon pyrrhonota) * Angolanpääsky (Petrochelidon rufigula) * Australianpääsky (Petrochelidon nigricans) * Etiopianpääsky (Petrochelidon perdita) * Intianpääsky (Petrochelidon fluvicola) * Kameruninpääsky (Petrochelidon fuliginosa) * Kapinpääsky (Petrochelidon spilodera) * Keijupääsky (Petrochelidon ariel) * Luolapääsky (Petrochelidon fulva) * Nigerjoenpääsky (Petrochelidon preussi) * Tumbesinpääsky (Petrochelidon rufocollaris) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Petrochelidon Luokka:Pääskyt
Oyashio

Oyashio on ollut kolmen Japanin laivaston aluksen nimenä. *Oyashio, Kagerō- luokan hävittäjä, laskettu vesille 1938 *Oyashio, Oyashio-luokan sukellusvene, laskettu vesille 1960, romutettu *Oyashio, Oyashio-luokan sukellusvene, laskettu vesille 1998, palveluksessa
Itäinen suurpiiri

Itäinen suurpiiri on Helsingin kaupungin itäisten kaupunginosien muodostama suuralue, joka jakautuu Vartiokylän, Myllypuron, Mellunkylän sekä Vuosaaren peruspiireihin.Itäinen suurpiiri Viitattu 24.11.2010. Alueen tärkein aluekeskus on Vartiokylään kuuluva Itäkeskus, jossa sijaitsevat muun muassa kauppakeskukset Itis ja Easton Helsinki. Muita tärkeitä aluekeskuksia ovat Vuosaari ja Kontula. Itäiseen peruspiiriin liikennöi Helsingin metro, joka on alueen tärkeimpiä liikenneyhteyksiä. == Kaupunginosat == Mellunmäki metro station at Korvatunturinpolku in Mellunmäki, Mellunkylä, Helsinki, Finland, 2022 April.jpg|Mellunkylä Syksyinen Vartiokylänlahti.jpg|Vartiokylä Delfiinikortteli tower blocks in Vuosaari, Helsinki, Finland, 2022.jpg|Vuosaari === Osa-alueet === Päiväkoti Kipinäpuistossa - G54041 (hkm.HKMS000005-km0000pdy4).jpg|Kivikko (Mellunkylä) Kontula metro station April 2022.jpg|Kontula (Mellunkylä) Mäkikurpankuja, Helsinki.jpg|Kurkimäki (Mellunkylä) Apartment buildings of Ounasvaarankuja in Mellunmäki, Mellunkylä, Helsinki, Finland, 2022 April.jpg|Mellunmäki (Mellunkylä) M100 of the Helsinki Metro to Mellunmäki in Vesala, Helsinki, Finland, 2022 November - 2.jpg|Vesala (Mellunkylä) Itiksen kauppakeskus - G27567 (hkm.HKMS000005-km0000nf5h).jpg|Itäkeskus (Vartiokylä) Harbour (5707967124).jpg|Marjaniemi (Vartiokylä) Myllypuron metroasema eteläinen sisäänkäynti 2017-08-28.jpg|Myllypuro (Vartiokylä) Rantakartanontie 9, Puotila - G49509 - hkm.HKMS000005-km0000oqe4.jpg|Puotila (Vartiokylä) Puotinharju2.jpg|Puotinharju (Vartiokylä) Helsinki vartioharju.jpg|Vartioharju (Vartiokylä) Aurinkolahden uimaranta.jpg|Aurinkolahti (Vuosaari) 14-08-13-Helsinki-Kanu-RalfR-N3S 1219-156.jpg|Kallahti (Vuosaari) Ilveskorvenpuisto park in Vuosaari, Helsinki, Finland, 2016 July.jpg|Keski- Vuosaari (Vuosaari) Meri-Rastila--yleisnäkymä.jpg|Meri-Rastila (Vuosaari) Excavated cave in Mustavuori nature reserve, Mustavuori, Helsinki, Finland, 2022 August.jpg|Mustavuori (Vuosaari) Nordsjo kno.jpg|Nordsjön kartano (Vuosaari) Vuosaari harbour sunset July09 3.JPG|Niinisaari (Vuosaari) Rastila 04.jpg|Rastila (Vuosaari) Uutela.jpg|Uutela (Vuosaari) == Lähteet == * === Viitteet === Luokka:Helsingin suuralueet
Brandão

Evaeverson Lemos da Silva eli Brandão (s. 16. kesäkuuta 1980 São Paulo, Brasilia) on brasilialainen jalkapalloilija. Hän on pelipaikaltaan hyökkääjä. == Ura == Brandão siirtyi kotimaastaan Eurooppaan vuonna 2002, kun hän teki sopimuksen ukrainalaisseura Šah’tar Donetskin kanssa. Hän edusti joukkuetta seuraavat seitsemän vuotta ja otteluita kertyi sekä oman maan pääsarjasta että Mestarien liigasta ja UEFA Cupista. 13\. tammikuuta 2009 Brandão siirtyi ranskalaisseura Marseilleen. Hän pelasi ensimmäisellä puolikkaalla kaudellaan yhteensä 16 ottelua ja teki niissä seitsemän maalia. 8. maaliskuuta 2011 Brandão pidätettiin raiskauksesta epäiltynä.http://www.mtv3.fi/urheilu/futis/uutiset.shtml/2011/03/1286424/marseille- hyokkaaja-pidatettiin-raiskauksesta-epailtyna ==Lähteet== == Aiheesta muualla == * Brandãon tilastot FootballDatabase-sivustolla Luokka:Brasilialaiset jalkapalloilijat Luokka:Vuonna 1980 syntyneet Luokka:Elävät henkilöt
Kaspiankerttu

Kaspiankerttu (Curruca mystacea) on kerttujen heimoon kuuluva länsiaasialainen varpuslintu. Sen esiintymisalue ulottuu Volgan alajuoksulta Turkkiin, Georgiaan, Armeniaan, Azerbaidžaniin, Turkmenistaniin, Kazakstaniin, Uzbekistaniin, Tadžikistaniin, Afganistaniin, Länsi-Pakistaniin, Iraniin, Irakiin ja Syyriaan. Lajista tunnetaan kolme alalajia. Édouard Ménétries kuvaili lajin holotyypin Azerbaidžanin Sal’yanasta Kurajoen alajuoksulta vuonna 1832.The Internet Bird Collection == Lähteet == == Aiheesta muualla == *Ääntä, Äänen metadata Macaulay Library Luokka:Kertut
Kyproksenkerttu

Kyproksenkerttu (Curruca melanothorax) on kerttujen heimoon kuuluva varpuslintu. Se on Kyproksen kotoperäinen laji, ja talvehtii Punaisenmeren rannikoilla. Henry Baker Tristram kuvaili lajin holotyypin Israelista Kuolleenmeren En Gedistä vuonna 1872.The Internet Bird Collection Kyproksenkertun elinympäristöä ovat rannikkojen mäntyä ja tammea asvavat metsät sekä pensaikot. == Lähteet == Luokka:Kertut
Jaguar (täsmennyssivu)

Jaguar tarkoittaa muun muassa seuraavia: * Jaguar, automerkki * Jaguar Racing, Formula 1 -talli * Jaguar Racing (Formula E), Formula E -talli * Jaguar (kellomerkki), sveitsiläinen rannekellomerkki * Jaguar (supertietokone), Crayn valmistama supertietokone * Atari Jaguar, pelikonsoli * SEPECAT Jaguar, lentokone * Hr. Ms. Jaguar (F822), Alankomaiden Kuninkaallisen laivaston fregatti * USS Jaguar (IX-120), Yhdysvaltain laivaston Armadillo-luokan tankkeri * Kommandoverband Jaguar, toisen maailmansodan aikainen saksalainen erikoisyksikkö * AMD Jaguar, AMD:n valmistama APU-suoritinarkkitehtuuri * Jaguar (rockyhtye), englantilainen 1979 perustettu bändi == Laivat == ;Ranskan merivoimat * FS Jaguar (1868), Chacal-luokan tykkivene * FS Jaguar (1916), apuristeilijä aiemmin norjalainen Norrana * FS Jaguar (1923), 2400-tonnin hävittäjä * FS Jaguar (A750), Léopard-luokan koululaiva ;Britannian kuninkaallinen laivasto * HMS Jaguar (F34), J-luokan hävittäjä * HMS Jaguar (F37), Leopard-luokan fregatti ==Katso myös== *Jaguaari, täsmennyssivu
Saharankääpiökerttu

Saharankääpiökerttu (Curruca deserti) on kerttujen heimoon kuuluva luoteisafrikkalainen varpuslintu. Laji luokitellaan yleisesti kääpiökertun alalajiksi. Sen esiintymisalue ulottuu Länsi-Saharasta Libyan länsiosiin. Victor Loche kuvaili lajin holotyypin Algerian Saharasta vuonna 1858.The Internet Bird Collection == Lähteet == Luokka:Kertut
Manicouagan (joki)

Manicouagan on noin 560 kilometriä pitkä Saint Lawrencen sivujoki Québecin provinssissa Kanadassa. Sen nimi on peräisin montagnais’n kielestä ja tarkoittaa luultavasti ’missä on kaarnaa’ (intiaanikanoottien valmistukseen). Joen valuma-alue on lähes 46 000 neliökilometriä laaja ja maisemaltaan kallioinen ja metsäinen. Manicouagan saa alkunsa Keski-Québecistä läheltä Labradorin rajaa, josta se virtaa etelään ja laskee meteoriitin synnyttämään rengasmaiseen Manicouaganjärveen. Sieltä se jatkaa matkaansa etelään ja yhtyy lopulta Saint Lawrencen estuaariin lähellä Baie-Comeaun pikkukaupunkia. Jokea pitkin on jo pitkään kuljetettu puutavaraa sen suulla sijaitseville sellu- ja paperitehtaille. Sen varrelle on rakennettu useita suuria vesivoimaloita, joiden tuottamaa sähköä siirretään myös Gaspén niemimaalle Saint Lawrencen pohjaan laskettua kaapelia pitkin. == Lähteet == Luokka:Québecin joet Luokka:Saint Lawrencen vesistö
Akasiaeremomela

Akasiaeremomela (Eremomela icteropygialis) eli aiemmalta nimeltään akaasia- arokerttu on herttujen heimoon kuuluva afrikkalainen varpuslintu. Sen esiintymisalue käsittää Saharan eteläpuolisen Afrikan kuivat seudut. Lajista tunnetaan kymmenen alalajia. Frédéric de Lafresnaye kuvaili lajin holotyypin Namibian Oranjejoelta vuonna 1839.The Internet Bird Collection == Lähteet == Luokka:Hertut
Metypryloni

Metypryloni (Noludar) on ollut piperidiini-sarjan lääkevalmiste. Aineen oli patentoinut sveitsiläinen Hoffmann-La Roche -lääkeyhtiö vuonna 1954. Metypryloni vaikutti huomattavasti Doridenia (glutetimidi) nopeammin, jo 10–30 minuutin kuluessa. Lääkkeen annoskoko oli 200 mg, ja sen vaikutuksen kesto oli noin 6-7 tuntia. Se oli samaa luokkaa ns. keski-pitkävaikutteisten barbituraattien kanssa.Vartiainen I., 1960: s. 37 Kummankin todettiin aiheuttavan habituaatiota, eli lääkkeen käyttöön liittyvää tottumista. Myös lääkeriippuvuutta todettiin esiintyvän. Metyprylonin kehittelyssä eräänä päämääränä oli saada aikaan likimain barbituraattien ominaisuuksiin pystyvä lääkeaine, mutta pienemmin haittavaikutuksin. Tässä yrityksessä kuitenkin epäonnistuttiin. Metyprylonin korvasivat varsin nopeassa tahdissa, juuri 1960-luvun alun vuosina kehitellyt, kokonaan uuden tuoteryhmän lääkeaineet: bentsodiatsepiinit. Näillä oli suuri terapeuttinen leveys, ja tästä syystä ko. lääkeaineryhmän tuotteet ovat laajassa käytössä vielä edelleen. Metyprylonin yliannostus oli sekin kutakuinkin yhtä vaarallista, kuin mitä oli barbituraattien kohdalla. Tällöin saattoi aiheutua nimittäin, ns. hypotensiivinen kriisi. Silloin verenpaine laskee vaarallisen alhaiselle tasolle. Metypryloni poistettiin kokonaan aktiivista lääkeainekäytöstä, ja luultavasti juuri näistä, sen verenkiertoelimistölle aiheuttamista myrkytysvaikutuksista johtuen. Ruotsissa ja Kanadassa käytettiin tätä hypnoottia vuosiin 1988 (Ruotsi) ja 1990 (Kanada) saakka. == Lähteet == * Vartiainen, Ilmari: Lääkeaineoppi, SHKS, 1960 (s. 37) == Aiheesta muualla == *PubChem: Methyprylon *DrugBank: Methyprylon *Kyoto Encyclopedia of Genes and Genomes (KEGG): Methyprylon Luokka:Piperidiinit Luokka:Unilääkkeet
Eedenistä itään

Eedenistä itään () on John Steinbeckin kirjoittama romaani vuodelta 1952. Teos ilmestyi suomeksi 1953 Jouko Linturin suomentamana ja Tammen kustantamana. Teos poikkeaa Steinbeckin aiemmasta yhteiskunnallisesti suuntautuneesta tuotannosta ja porautuu ihmisen mieleen, jossa kamppailevat hyvä ja paha. Steinbeck kuvaa kahta hedelmällisessä Kalifornian laaksossa asuvaa sukua. Cathy tuo Traskin perheeseen pahuuden, mustista mustimman perisynnin. Cathy ja hänen puolisonsa Adam Trask saavat kaksoset, joista toinen edustaa äitinsä pahuutta, toinen saa isän lempeän luonteen. Historiallinen eepos on Steinbeckin tunnetuimpia teoksia.Tammi.fi , viitattu 24.11.2010 Elia Kazan ohjasi teoksen pohjalta elokuvan Eedenistä itään (1955), jossa James Dean teki läpimurtonsa. ==Lähteet== Luokka:Yhdysvaltalaiset romaanit Luokka:Vuoden 1952 kirjat
Lisa Daniels (pornonäyttelijä)

Lisa A. Daniels (s. 2. syyskuuta 1977 Bogotá) on kolumbialainen pornonäyttelijä ja -malli. Hän aloitti elokuvissa esiintymisen vuonna 2005. Hahmo South Park -sarjan jaksossa "Major Boobage" animoitiin hänen kaltaisekseen rotoskopian avulla. Hän on toiminut myös Penthousen mallina. ==Lähteet== == Aiheesta muualla == * Viralliset sivut (sisältää pornografista materiaalia) * * Internet Adult Film Database: Lisa Daniels Luokka:Pornonäyttelijät Luokka:Kolumbialaiset näyttelijät Luokka:Vuonna 1977 syntyneet Luokka:Elävät henkilöt
East of Eden (täsmennyssivu)

East of Eden tarkoittaa muun muassa seuraavia: * Eedenistä itään (East of Eden), John Steinbeckin romaani vuodelta 1952 ** Eedenistä itään (East of Eden), elokuvasovitus vuodelta 1955 ** Eedenistä itään (East of Eden), television minisarja vuodelta 1981 * East of Eden, brittiläinen rockyhtye.
Lisa Daniels

Lisa Daniels voi viitata seuraaviin henkilöihin: * Lisa Daniels, televisiotoimittaja * Lisa Daniels, pornonäyttelijä * Lisa Daniels, taitouimari
Inkoon vaakuna

Inkoon vaakuna on Inkoon kunnan tunnus. Vaakunan vihkiristi viittaa pitäjän kivikirkkoon 1300–luvulta ja ankkuri merenkulkuun sekä Inkoon rannikon satamapaikkoihin, jotka olivat tiiviisti käytössä ja tunnettiin jo varhaisesta keskiajasta alkaen. Vaakunan selitys kuuluu ”kilpi aaltokoroisesti kulta- sinikatkoinen; yläkentässä punainen vihkiristi, alakentässä palkeittain asetettu kulta-ankkuri.” Vaakunan on suunnitellut A. W. Rancken, ja Inkoon kunnanvaltuusto hyväksyi sen 16. tammikuuta 1951. Sisäasiainministeriö vahvisti vaakunan käyttöön 17. huhtikuuta samana vuonna. == Lähteet == * * Inkoo Vaakuna
Oulun kauppakamari

Oulun kauppakamari on vuonna 1918 perustettu elinkeinoelämän vaikuttaja-, asiantuntija-, edunvalvoja- ja kouluttajajärjestö. Se osallistuu yrityksiä koskevaan päätöksentekoon maakunnallisesti ja valtakunnan tasolla. Se on yksi Suomen 19 alueellisesta kauppakamarista, joiden yhteiselimenä toimii Keskuskauppakamari. Oulun kauppakamarin toimitusjohtaja on Jari Tuovinen. == Katso myös == * Oulun kauppaseura ==Lähteet== == Aiheesta muualla == * Oulun kauppakamari Luokka:Pohjois-Pohjanmaa Luokka:Oululaiset yritykset Luokka:Suomalaiset kauppakamarit Luokka:Elinkeinoelämän järjestöt
Mere

Mere tai mere pounamu oli maorien käyttämä yleensä pounamusta valmistettu nuija eli patu. Sitä käytettiin lähitaistelussa lyömä- ja pistoaseena. Niitä käytettiin myös johtajuuden merkkinä ja pidettiin arvokkaina perintöesineinä. Mereä käytettiin vaihtelevasti nimityksenä maorien nuijatyypille yleensä tai pelkästään pounamusta valmistetulle nuijalle, josta käytettiin myös nimeä mere pounamu tai patu pounamu. Pounamu on maorinkielinen nimitys jadelle, jota löydetään Uuden-Seelannin Eteläsaaresta.. ==Valmistus== Pounamusta valmistetut meret olivat maorien yhteisöissä arvokkaimpia pounamusta valmistettuja esineitä. Meren valmistaminen saattoi kestää enemmän kuin sen omistajan eliniän. Tämä johtui pounamun kovuudesta, minkä takia sen työstäminen oli hankalaa. Terä tehtiin teräväksi nuijan kaikilta puolilta. Kahvaan tehtiin kaksi, kolme tai useampi ura ja sen pohjaan reikä rannelenkin alapuolelle. Terä valmistettiin hankaamalla. Pounamunpalasta työstettiin ensin nuijan suurpiirteiset linjat kvartsiittipaloilla. Tämän jälkeen sitä hiottiin hiekan ja veden avulla. Vesi ja hiekka -käsittelyn jälkeen viimeistelyhionta tehtiin hiekkakivellä, jolloin siihen saatiin sileä pinta. ==Käyttö== Mereen liitettiin joskus sen kantajalleen aiheuttamaa rohkeus ja menestys taistelussa. Monet niistä siirtyivät sukupolvien ajan isältä pojalle. Mereä käytettiin sekä lyömä- että pistoaseena. Suosittu tekniikka oli kallonrikkova isku päähän. Päässä tähdättiin ohimoon, tai vaihtoehtoisesti vastustajan kylkiluihin. Iskut olivat enemmänkin leikkaavia tai pistäviä kuin kirvesmäisiä. Tämä johtui siitä, että näin aseen riski osua toiseen aseeseen pieneni ja samalla pieneni sen rikkoutumisen vaara. Kun meren omistaja joutui vangiksi, hän saattoi pyytää vangitsijoitaan surmaamaan hänet omalla merellään, sillä kuolema tämän aseen iskusta saatettiin nähdä arvokkaampana kuin jonkin toisen. Merejä saatettiin käyttää myös rauhanteossa. Esimerkkinä tapaus, jossa Ngāpuhi-heimo lahjoitti Hine-nui-o-te-paua-nimisen meren Ngāti Pāoa -heimolle. Se annettiin myöhemmin kuvernööri George Greylle maorien halutessa osoittaa rauhantahtoaan eurooppalaisten kanssa. ==Lähteet== == Aiheesta muualla == luokka:Maorit Luokka:Lähitaisteluaseet
Taiaha

Taiaha oli maorien käyttämä kahden käden ase. Sauvaa muistuttavaa asetta käyttivät usein heimopäälliköt. Paitsi aseena, sitä käytettiin myös kuten tavallista sauvaa. Mau taiaha on taiahoilla käytävä harjoitus henkinen taistelu, jota harjoitetaan Uudessa-Seelannissa edelleen. ==Piirteet== Taiaha tehtiin kovista puulajeista, kuten esimerkiksi ruusumyrtin (Leptospermum scoparium) tai Vitex littoralis-siveydenpuun puusta. Pituudeltaan taiaha oli 1,5–1,8 metriä pitkä. Puuta poltettiin, leikattiin ja kiillotettiin sen kovettamiseksi. Taiahan päätä nimitettiin nimellä rau. Rau oli litteä ja kohtaan jossa se kiinnittyi muuhun sauvaan saatettiin kaivertaa esimerkiksi naamaa esittäviä kaiverruksia. Taiaha saatettiin myös valmistaa joissain tapauksissa valaan luista. ==Käyttö== Taistelussa taiahaa saatettiin käyttää pitämällä sitä kumpi tahansa puoli alaspäin. Alhaalla olevaa päätä saatettiin käyttää harhautuksessa tai iskuissa vastustajan vatsaan. Rau-päällä pyrittiin iskemään vastustajan päähän. Taiahaa saatettiin käyttää myös seremonioissa tai puheissa. Taiaha oli tehokkaassa käytössä vielä muskettisotien alussa ennen kehittyneimpien muskettien saapumista. ==Lähteet== == Aiheesta muualla == Luokka:Sauvat Luokka:Maorit Luokka:Lähitaisteluaseet
Andrei Ešpai

Andrei Jakovlevitš Ešpai (; 15. toukokuuta 1925 KozmodemjanskOnno van Rijen's Shostakovich & Other Soviet Composers Page – 8. marraskuuta 2015 Moskova) oli venäläinen säveltäjä. Ešpai opiskeli Moskovan konservatoriossa vuosina 1948–1953. Hänen opettajinaan olivat pianonsoitossa Sofronitski sekä sävellyksessä Rakov, Mjaskovski ja Golubev. Hän täydensi opintojaan vielä Aram Hatšaturjanin johdolla vuosina 1953–1956. Hän oli etnisesti mari ja hyödynsi teoksissaan kansanomaisia vaikutteita. Rytmeissä voi havaita yhteyden Bartókiin. Ešpain teosten joukossa on muun muassa yhdeksän sinfoniaa, konserttoja, baletteja ja kamarimusiikkia. Ešpai kuoli 90-vuotiaana aivoinfarktiin Moskovassa 8. marraskuuta 2015. == Lähteet == Luokka:Venäläiset säveltäjät Luokka:Neuvostoliittolaiset säveltäjät Luokka:Vuonna 1925 syntyneet Luokka:Vuonna 2015 kuolleet
Transmetropolitan

Transmetropolitan on DC Comicsin Vertigo-merkin alla julkaisema kyberpunk- sarjakuvasarja. Tarina sijoittuu tulevaisuuteen, jonka tarkkaa ajankohtaa ei sarjan aikana tarkemmin anneta. Koko sarja on Warren Ellisin kirjoittama ja Darick Robertsonin piirtämä. Se ilmestyi 60 numeron verran Yhdysvalloissa vuosina 1997–2002. Sarjaa ei ole julkaistu suomeksi. == Hahmot == Päähenkilö on Spider Jerusalem, korruptiota vastaan kamppaileva Gonzo-journalisti. Hänellä on vahva usko totuuteen ja sen mahdollisimman suorasti ihmisille kertomiseen. Kansan välinpitämättömyyden vuoksi hän kuitenkin vihaa heitä. Sarjan aikana hän pyrkii paljastamaan kahden peräkkäisen Yhdysvaltain presidentin vallan väärinkäytön. Tärkeitä hahmoja sarjassa ovat myös Spider Jerusalemin assistentit Yelena Rossini ja Channon Yarrow. == Maailma == Transmetropolitanin maailmassa ihmiset ovat niin välinpitämättömiä että kukaan ei enää edes tiedä mitä vuotta he elävät. Suurin osa sarjasta sijoittuu valtavaan kaupunkiin jolla ei ole muuta nimeä kuin Kaupunki. Luokka:DC Comics -sarjakuvalehdet Luokka:Science fiction -sarjakuvat
Steve Cruz (pornonäyttelijä)

Steve Cruz (s. 11. huhtikuuta 1972) on yhdysvaltalainen homopornonäyttelijä ja -ohjaaja. Cruz teki ensiesiintymisensä pornoelokuvassa Lords of the Jungle. Hän voitti vuonna 2008 Grabby-palkinnot parhaana tulokkaana ja parhaasta ryhmäkohtauksesta ("Link 5: The Evolution", Chi Chi LaRue). Parhaasta ryhmäkohtauksesta hän sai myös GayVN-palkinnon. Hänet nimettiin samana vuonna Raging Stallionin "vuoden mieheksi". Hän on toiminut ohjaajana Raging Stallion Studiosin lisäksi Falcon Entertainmentille. ==Lähteet== == Aiheesta muualla == * * Steve Cruz Internet Adult Film Databasessa * Virallinen blogi Luokka:Yhdysvaltalaiset pornonäyttelijät Luokka:Homopornonäyttelijät Luokka:Homoporno-ohjaajat Luokka:Vuonna 1972 syntyneet Luokka:Elävät henkilöt
Steve Cruz

Steve Cruz voi viitata seuraaviin henkilöihin: * Steve Cruz, nyrkkeilijä * Steve Cruz, pornonäyttelijä
Pico de São Tomé

Pico de São Tomé on kilpitulivuori Guineanlahdessa sijaitsevalla São Tomén saarella São Tomé ja Príncipen saarivaltiossa. Korkeutta tällä suunnilleen kartionmuotoisella vuorella on 2 024 metriä, joten se on São Tomé ja Príncipen korkein kohta. Viimeisten miljoonien vuosien aikana tulivuoresta purkautunut laava on basalttia. São Tomén nuorimmalla vulkaanisella kivellä on ikää 100 000 vuotta. São Tomén saarella, erityisesti saaren kaakkoisosassa, on kuitenkin useita geomorfologisesti nuoria tuhkakartioita. Pico de São Tomélle järjestetään kaksi päivää kestäviä retkiä. == Lähteet == == Aiheesta muualla == *Kuvia vuorelta Luokka:Afrikan tulivuoret Luokka:São Tomé ja Príncipen maantiede Luokka:Afrikan vuoret
Everett (Massachusetts)

Everett on keskikokoinen kaupunki Middlesexin piirikunnassa, Massachusettsissa, Yhdysvalloissa. Vuoden 2020 väestönlaskennan mukaan kaupungissa asuu 49 975 ihmistä. Everett sijaitsee Massachusettsin itäosissa, ja sen rajanaapurit ovat Chelsea, Medford ja Malden. Bostonista sen erottaa Mysticjoki. Everett asutettiin vuonna 1630, ja se kuului Maldeniin. South Maldenina tunnettu alue erotettiin omaksi yksiköksiin vuonna 1870 ja nimettiin Everettiksi poliitikko Edward Everettin mukaan. Everett on teollistunutta esikaupunkialuetta. Kaupungissa on monipuolista teollisuutta, ja siellä valmistetaan muun muassa metalli- ja elektroniikkatuotteita sekä kemikaaleja. Everettin satama on valtamerilaivojen käytettävissä. Ainoana Yhdysvaltain kaupunkina Everettin kaupunginvaltuusto on kaksikamarinen. Kunnallishallinnon johdossa on pormestari, ja valtuustoon kuuluu 25 jäsentä. Valtuuston ylähuoneessa on seitsemän jäsentä ja alahuoneessa 18 jäsentä, kolme jokaiselta äänestysalueelta. == Lähteet == == Aiheesta muualla == *Kaupungin kotisivut Luokka:Massachusettsin kaupungit Luokka:Middlesexin piirikunta (Massachusetts)
Everett

Everett voi tarkoittaa seuraavia: ==Paikkoja== ;Yhdysvalloissa *Everett, kaupunki Massachusettsissa *Everett, kunta (borough) Pennsylvaniassa *Everett, kaupunki Washingtonin osavaltiossa **Everettin laivastotukikohta *Everett Township, township Michiganissa *Everett Township, township Burtin piirikunnassa, Nebraskassa *Everett Township, township Dogen piirikunnassa, Nebraskassa ;Muualla *Everett, paikkakunta Kanadassa *Everettinvuoristo, vuoristo Antarktiksella ==Sukunimi== *Alexander Everett (1790–1847), yhdysvaltalainen diplomaatti ja kirjailija *Danny Everett (s. 1966), yhdysvaltalainen pikajuoksija *Douglas Everett (1905–1996), yhdysvaltalainen jääkiekkoilija *Edward Everett (1794–1865), yhdysvaltalainen professori ja poliitikko *Hugh Everett (1930–1982), yhdysvaltalainen kvanttifyysikko, monimaailmatulkinnan esittäjä *Jace Everett (s. 1972), yhdysvaltalainen laulaja ja lauluntekijä *Kenny Everett (1944–1995), brittiläinen koomikko *Rupert Everett (s. 1959), englantilainen näyttelijä *Tom Everett (s. 1948), yhdysvaltalainen näyttelijä *Wade Everett, Will Cookin ja Giles A. Lutzin yhteinen kirjailijanimimerkki. ==Muita merkityksiä== *Everett Piano Company, pianonvalmistaja